Sjimpanse

Sjimpanse (Pan troglodytes) er en art i slekten sjimpanser (Pan) og inngår i familien store aper (Hominidae). Arten består som fire underarter, som alle er endemiske for Afrika sør for Sahel og nord for Kongofloden. Biologi Sjimpansen kan bli opptil 30–50 kg tung, men betydelig mer i fangenskap. Hannen kan bli opptil 160 cm høy, mens hunnen blir opptil 130 cm. Ansiktshuden kan være lys eller mørk. Armlengden tilsvarer omkring halvparten av kroppslengden. Sjimpansene trives i tett skog og lever i Vest- og Sentral-Afrika. Arten har relativt stor spredning og er utbredt i fire større populasjoner, nord for Kongofloden. Sjimpansene lever sammen i flokker fra 2 til 80 individer. Flokkens revir er i skogsområder på mellom 10 og 50 km², mens det i mer åpent terreng er på mellom 200 og 400 km². Sjimpansens svangerskap varer i sju måneder, og ungen blir brystfødd av moren i fire år. En unge kan bli hos moren i opptil ti år, men moren parer seg når den yngste ungen er omtrent tre år gammel. Sjimpansers levealder er opptil 40-45 år. De er altetende. Avhengig av omgivelsene, spiser de pattedyr, frukt, insekter og småkryp. Inndeling Inndelingen under følger Goodman et al. (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala. Hominoidea, menneskeaper (i vid forstand), 20,4 millioner år Hominidae, store aper, 15,7 millioner år Ponginae, store eurasiske aper Pongini, store sørøstasiatiske aper Pongo, orangutanger P. pygmaeus, borneoorangutang P. abelii, sumatraorangutang Homininae, store afrikanske aper, 8,8 millioner år Gorillini, gorillaaper Gorilla, gorillaer G. gorilla, vestgorilla G. beringei, østgorilla Hominini, sjimpanser og mennesker, 6,3 millioner år Pan, sjimpanser P. paniscus, dvergsjimpanse P. troglodytes, sjimpanse P. t. verus P. t. vellerosus P. t. troglodytes (nominatformen) P. t. schweinfurthii Homo, mennesker H. sapiens, menneske Hylobatidae, gibboner Annet Sjimpanser ble tidligere ofte brukt som forsøksdyr, men dette har av etiske årsaker blitt mindre vanlig med årene. Sjimpansen Ham ble i så måte første menneskelignende skapning i verdensrommet, da han den 31. januar 1961 ble skutt opp i en Mercury-kapsel fra Cape Canaveral i Florida, USA. Sjimpanser er også svært vanlige å holde i fangenskap, spesielt i dyrehager. Det finnes blant annet flere i Norge. Den mest kjente sjimpansen i Norge er trolig Julius, en sjimpanse som ble født i Kristiansand Dyrepark den 26. desember i 1979. Han ble avvist av moren og måtte hentes ut fra sjimpanseflokken og ales opp blant folk. NRK lagde en tv-serie på tre episoder om Julius, som gikk som barne-TV i 1981. Etter dette ble Julius landskjent, og var i mange år dyreparkens største attraksjon. Julius ble tilbakeført til flokken da han ble for stor og voldsom å holde privat. Som voksen ble han leder for hele sjimpanseflokken i parken. Referanser Eksterne lenker (en) sjimpanse i Encyclopedia of Life (en) sjimpanse i Global Biodiversity Information Facility (en) sjimpanse hos Fossilworks (en) sjimpanse hos ITIS (en) sjimpanse hos NCBI (en) Kategori:Pan troglodytes – bilder, video eller lyd på Wikimedia Commons (en) Pan troglodytes – galleri av bilder, video eller lyd på Wikimedia Commons Pan troglodytes – detaljert informasjon på Wikispecies